Държавен вестник, бр. 75, 2008 г., стр. 77

Б Р О Й  75
Д Ъ Р Ж А В Е Н   В Е С Т Н И К
С Т Р .  77
(2) Смяната на караулите се извършва по
определения ред в съкратени срокове. Броят на
постовете, особените задължения на лицата от
караула и новата парола са посочени в доку-
мента при привеждане в по-високи състояния
на бойна готовност.
Чл. 414. Снемането на караула от охранява-
ния обект се извършва от оперативния дежурен
(дежурния по поделение) с писмена заповед
(разпореждане) на командира (началника) на
поделението, заверена с печат, в присъствието
на началника на охранявания обект. За снема-
нето на караула се изготвя акт, който се под-
писва от оперативния дежурен (дежурния по
поделение), началника на караула и началника
на охранявания обект. В акта се посочва, че
охраняваният обект, караулното помещение и
намиращите се в него и на постовете оборудва-
не и инвентар са сдадени.
Раздел IV
Смяна на часовите (патрулните)
Чл. 415. (1) Часовите се сменят през два часа.
При температура на въздуха под—15 °С и над
+ 36 °С и при лоши атмосферни условия (снего-
валеж, бури, дъжд и др.) часовите се сменят през
един час. Указание за смяна на часовите през
един час се дава от оперативния дежурен (де-
журния по поделение).
(2) Когато часовите се сменят през един час,
началникът на караула записва в постовата
ведомост времето, през което те са сменяни през
един час и през два часа.
(3) Часовите пред караулното помещение
се сменят на всеки 30—40 минути от помощ-
ник-началника на караула или от началника
на караула.
Чл. 416. (1) При приближаване на смяната
към часовия на разстояние 10—15 крачки раз-
водачът на новия караул командва “Смяна—
СТОЙ!”. Заповядва на един от караулните да
наблюдава (при движение на смяната с ма-
шина или като мотопатрул—да напълни оръ-
жието и да наблюдава) поста и подстъпите
към него.
(2) При приближаване на смяната часовият
застава с лице към нея и самостоятелно взема
оръжието “на ремък”. Разводачът на стария
караул се приближава към часовия и му коман-
два “Часови, МИРНО!”. След това по команда
на разводача на новия караул, например: “Ред-
ник Томов (Томова), към поста, ходом—
МАРШ!”, часовият прави крачка вдясно, кара-
улният се приближава към часовия, застава на
неговото място и се обръща кръгом с оръжие
“на ремък”.
(3) Разводачите на стария и новия караул
застават от двете страни на часовия и караул-
ния на една-две крачки от тях, с лице един
към друг.
(4) По командата на разводача на стария
караул “Часови, СДАЙ ПОСТА!” часовият и
караулният обръщат главите си един към друг,
часовият сдава поста, например: “Господин (гос-
пожо) ефрейтор, редник Иванов (Иванова), пост
номер две, под охрана и отбрана се намира скла-
дов район с две телени огради, с три входа, за-
печатани с по един печат, сигнална уредба с два
контакта, слушалка, вишка (сенник) и проти-
вопожарно табло—всички в изправност”.
(5) След устното сдаване на поста караулни-
ят по команда на своя разводач “Караулен,
ПРИЕМИ ПОСТА!” заедно с разводачите и
часовия обхожда охранявания обект и проверя-
ва изправността на оградата, вратите, прозор-
ците, решетките и стените на хранилищата
(складовете, парковете), броя и състоянието на
сандъците, броя на машините, самолетите, оръ-
дията или другата бойна техника. Когато на
сдаване подлежат катинари, пломби и печати,
той ги преглежда и проверява дали са цели и
дали шнуровете са изправни.
(6) При необходимост преди застъпване на
пост караулният с помощта на разводача обли-
ча постовото облекло.
Чл. 417. Когато при приемането и сдаването
на поста се открие някаква неизправност (пов-
редени огради или печати, пломби, катинари,
шнурове, врати, прозорци, решетки) или несъ-
ответствие на печатите (пломбите) със слепки-
те (отпечатъците), на количеството, определе-
но в таблицата за постовете, както и несъответ-
ствие в броя на намиращата се под охрана бой-
на техника, разводачът прекратява сдаването
на поста и извиква началника на караула. При
приемане на постовете от новия караул в таки-
ва случаи се извикват началниците на стария и
новия караул.
Чл. 418. (1) Като завършат сдаването и при-
емането на поста, часовият и застъпващият на
пост караулен застават с гръб към охранявания
обект и последователно докладват, например:
“Господин (госпожо) сержант, редник Иванов
(Иванова) пост № 2 сдадох”, “Господин (госпо-
жо) сержант, редник Попов (Попова), пост № 2
приех, под охрана и отбрана се намират два
склада с боеприпаси, запечатани с по един пе-
чат № 8, сигнална уредба с два контакта, слу-
шалка, вишка (сенник) и противопожарно таб-
ло—всички в изправност”. След доклада и по-
лучаването на разпореждания от разводача ча-
совият пристъпва към изпълнение на задълже-
нията си на поста.
(2) Преминаването на караулния в положе-
нието на часови (на часовия—в положение на
караулен) се определя от момента на докладва-
нето му за приемането (сдаването) на поста.
(3) По команда на разводача на стария кара-
ул, например: “Редник Иванов (Иванова), от
поста, ходом-МАРШ!”, сменилият се часови зас-